open-index/open-wikipedia-markdown huggingface dataset:
Honda FR-V

**Honda FR-V** on tila-auto, jota myytiin Suomessa 2005-2009. Sen mallinimi tulee sanoista ‘Family Recreation Vehicle’ tai ‘Flexible Recreational Vehicle’. 
FR-V on siitä poikkeuksellinen automalli, että siinä on niin sanottu 3+3-penkkijärjestys, eli kolmelle tilat sekä edessä että takana, jolloin tavaratila saadaan suuremmaksi kuin useimmissa tila-autoissa, joissa on 2+3+2-penkkijärjestys, jolloin viimeisen penkkirivin kaksi penkkiä vievät käytännössä kaiken tavaratilan. Poikkeuksellisesta penkkijärjestelystä johtuen myös hallintalaitteet ovat hieman poikkeavat, esimerkiksi vaihteenvalitsin ja käsijarru ovat pakettiautomaisesti kojelaudassa, jotta keskimmäiselle etupenkille on saatu tarvittava jalkatila. FR-V on rakennettu Honda CR-V -katumaasturin pohjalevylle, jota on hieman pidennetty. Japanissa sitä myytiin nimellä **Honda Edix**.

Vuonna 2009 Suomessa ensirekisteröitiin FR-V mallia enää 53 kpl, pudotusta edellisvuodesta oli 70,1 %.

FR-V:n valmistus päättyi vuonna 2009, eikä sitä korvattu uudella mallilla.

## Moottorit

FR-V:tä oli Suomessa saatavana kolmella eri bensiinimoottorivaihtoehdolla:

* **1.7 VTEC II** – 1&nbsp;668 cm3 92 kW (125 hv) @ 6300 r/min, 154 Nm @ 4800 r/min (vain Comfort-varustelutasolla 2005–2006)
* **1.8 i-VTEC** – 1&nbsp;799 cm3 103 kW (140 hv) @ 6300 r/min, 174 Nm @ 4300 r/min (molemmilla varustelutasoilla, 2007–)
* **2.0 i-VTEC** – 1&nbsp;998 cm3 110 kW (150 hv) @ 6500 r/min, 192 Nm @ 4000 r/min (vain Executive-varustelutasolla 2005–2006)

Mallia oli saatavilla myös dieselversiona:

* **2.2 i-CTDi** – 2&nbsp;204 cm3, 103 kW (140 hv) @ 4000 r/min, 340 Nm @ 2000 r/min

## Lähteet

## Aiheesta muualla

*Koeajo Honda FR-V, Ajovalo.net
Perioikit

**Perioikit** (, ”ympärillä asuvat”) olivat eräissä antiikin Kreikan valtioissa, kuten Spartassa, Argoksessa, Kreetalla, Eliissä ja Thessaliassa, keskuksen ympärillä olevia asukkaita, jotka olivat erilaisessa poliittisessa asemassa kuin ydinalueen asukkaat. Kreetalla he olivat maaorjia ja Thessaliassa seudulla aiemmin asuneiden heimojen jäseniä. Eliissä he olivat rajaseutujen verovelvollisten yhteisöjen jäseniä.

Spartassa perioikit olivat valtiossa asuvia ihmisiä, jotka eivät olleet Spartan kansalaisia. He asuivat pääasiassa Lakonian rannikkoseudulla ja vuorilla. Nimi tulee sanoista *peri* (, ”ympärillä”) ja *oikeō* (, ”asua”). Spartan kansalaisista poiketen perioikit saivat vapaasti matkustaa Spartan ulkopuolelle. 

Spartan perioikien etninen alkuperä on kiistanalainen. Luultavasti he olivat alun perin doorilaissukuisia siirtolaisia, jotka asuivat kaupungin pohjoispuolella. Vähitellen saman aseman saivat myös muutamat muut muualla asuvat ja muuta etnistä alkuperää edustavat ryhmät. Perioikit saivat omistaa maata, ja he palvelivat Spartan armeijassa hopliitteina. He saivat hallita omia keskuksiaan vapaasti, mutta eivät saaneet ottaa osaa Spartan valtion hallintoon.

## Lähteet
Automaattinen roskienkeräys

**Automaattinen roskienkeräys** () tai **roskankeruu** tarkoittaa tietotekniikassa automaattista muistinhallintamekanismia. Siinä *roskienkerääjä* () pyrkii poistamaan automaattisesti muistista tiedot, joihin sovellus ei tule enää viittaamaan, ja vapauttamaan niiden käyttämän muistitilan uudelleen käytettäväksi. Roskienkeruun keksi John McCarthy vuoden 1959 aikoihin kehittäessään Lisp-ohjelmointikieltään. Lisp-murteiden lisäksi roskienkeruuta käyttävät esimerkiksi Java, OCaml, Python, Perl ja Ruby.

Vastakohtana roskienkeruulle on manuaalinen muistinhallinta, jossa ohjelmoijan tulee itse määritellä milloin aiemmin varattu muisti vapautetaan. Tällaisia kieliä ovat esimerkiksi C ja C++.
Molemmissa on mahdollista käyttää viitelaskentaa seuraamaan milloin varattu muisti voidaan vapauttaa.

Useissa olio-ohjelmointikielissä muistin varaus tehdään olion *konstruktorissa* ja muistin vapauttaminen sen *destruktorissa* (RAII, ). Tällöin roskienkeruumenetelmälle ei ole tarvetta.

Vastakohtana ajonaikaiselle roskienkeruulle on kehitetty käännösaikainen roskienkeruu staattisen analyysin avulla kuten Mercury-kielelle.

## Edut ja haitat
Ilmeinen ja merkittävä etu automaattisessa muistinhallinnassa on ohjelmien helpompi toteuttaminen.

Monet virheet ohjelmissa liittyvät muistinhallintaan, esimerkiksi viittaaminen muistialueeseen joka on jo vapautettu tai viittaaminen muistialueeseen jota ei ole varattu. Molemmissa tapauksissa muistialue voi sisältää epävalidia dataa, joka voi aiheuttaa virhetoiminnon.

Haittana on taas roskienkeruusta johtuva *jätekuorma* (), joka voi joskus olla ongelma. Roskienkeräys on usein aikaa vievä operaatio, jossa kaikki ohjelman muistiviittaukset käydään läpi, ja tämä saattaa viedä jopa sekunteja. Käyttämällä manuaalista muistinhallintaa ohjelmoija voi suunnitella koodin optimaaliseksi muistinhallinnan osalta, koska hän saattaa tietää tarkoin missä vaiheessa muistia tarvitaan milläkin hetkellä.

## Mekanismit
Roskienkeruuseen on erilaisia algoritmeja, jotka eroavat toisistaan tehokkuudeltaan ja monimutkaisuudeltaan. Useiden muiden algoritmien tapaan yksinkertaiset roskienkeruun toteutukset ovat keskimäärin tehokkuudeltaan heikompia kuin monimutkaiset.

*Merkitse ja pyyhi ()
*Pysähdy ja kopioi ()

## Käyttökohteet
Roskienkeruuta käytetään pääasiassa ohjelman varaaman muistin vapauttamiseen. Roskienkeruu ei koske asioita kuten verkko- ja tiedostokahvoja, graafisen käyttöliittymän komponentteja ja niin edelleen.

## Lähteet
Djimi Traoré

**Djimi Traoré** (s. 1. maaliskuuta 1980 Laval, Ranska) on malilainen jalkapalloilija, pelipaikaltaan puolustaja. Hän pelaa Ranskan Ligue 1:n Olympique de Marseillessa.

## Ura
Traoré aloitti uransa kotikaupunkinsa Lavalin seurassa, mistä hän vuonna 1999 siirtyi 500 000 punnan siirtosummalla Liverpooliin ja oli välissä kauden 2001–2002 lainassa RC Lensissä. Kaudella 2002–2003 hän sai paljon peliaikaa korvatessaan loukkaantunutta Stéphane Henchoz'ta. Kausi 2003–2004 kului pääasiassa reservijoukkueessa ja oli vähällä siirtyä paikallisvastustaja Evertonin riveihin. Rafael Benitezin tultua Liverpoolin manageriksi lähti Traorén ura uuteen nousuun ja hän vakiinnutti pelipaikkansa vasempana laitapuolustajana. Liverpoolissa hän voitti 2001–2002 Charity Shieldin, 2002–2003 Liigacupin ja 2004–2005 Mestarien liigan. Peliaika väheni kuitenkin selvästi kaudella 2005–2006 ja John Arne Riise sekä Stephen Warnock ajoivat peliajassa Traorén ohi.

Kesällä 2006 Traoré siirtyi kahdella miljoonalla punnalla Charltoniin, josta 11 pelatun ottelun jälkeen tammikuussa 2007 Portsmouthin riveihin. Peliaikaa ei Etelä-Englannissakaan tullut juurikaan ja hän jatkoi uraansa kevätkaudella 2008 Stade Rennes'ssä. Helmikuussa 2009 hän siirtyi lainalle Birmingham Cityyn, jossa pelasi kevätkaudella vain kolme ottelua.

Kesäkuussa 2009 Traoré allekirjoitti kaksivuotisen sopimuksen AS Monacon kanssa.
Oulun NMKY

**Oulun Nuorten Miesten Kristillinen Yhdistys ry** (*Oulun NMKY*, *Ynni*) on oululainen yleisseura, jonka toimintamuodot ovat urheilu (koripallo, lentopallo, yleisurheilu, suunnistus), musiikki ja partio. ONMKY on perustettu vuonna 1896. Seuran jäsenmäärä on noin 1&nbsp;200. Kuuluisin Oulun NMKY:n jäsenistä lienee Martti Ahtisaari, joka pelasi Ynnissä koripalloa vuosina 1952–1960.

Menestyneimmät Oulun NMKY:n yleisurheilijat ovat Esko Inkala, Juha Väätäinen ja Pentti Kuukasjärvi.

Oulun NMKY:n alaisuudessa toimii kolme kuoroa, tyttökuoro Oulun Fröökynät, poikakuoro Ynnin Pojat sekä Oulun NMKY:n Mieslaulajat.

## Koripallo

Seuran koripallojoukkue nousi vuonna 1966 pääsarjaan. Joukkue pelasi Mestaruussarjassa vain yhden kauden, sillä se voitti kuusi peliä ja hävisi kaksitoista. I-divisioonassa seura pelasi vuoteen 2004 mennessä kahdeksan kautta. Joukkueen viimeinen divarikausi oli kausi 2004–2005, jolloin se pelasi nimellä Oulu Hitech Basket. Kauden 2010–2011 päätteeksi Oulun NMKY nousi I-divisioonaan kuuden vuoden tauon jälkeen.

## Lähteet

## Aiheesta muualla
* Viralliset kotisivut
* Koripallon miesten edustusjoukkueen kotisivu
Lestijoki

**Lestijoki** on Lestijoen vesistön laskujoki Keski- ja Pohjois-Pohjanmaalla. Siinä on lukuisia koskia.  Joessa on yksi vesivoimala Kannuksessa, Korpelan kylällä. Joki laskee Pohjanlahteen Himangalla.

## Maantiede
Joki saa alkunsa Lestijärven kunnan alueella sijaitsevasta Lestijärvestä. Lestijoki virtaa Lestijärven, Toholammin, Kannuksen, Himangan ja osin Lohtajan läpi laskien Pohjanlahteen Himangalla. Pituudeltaan Lestijoki on noin 110 kilometriä. Joen pudotuskorkeus on noin 140 metriä ja koskia joessa on 50. Joen leveys on 20–40 metriä ja keskisyvyys 1–2 metriä.

## Ympäristö
Lestijoki on ollut meritaimenen lisääntymisjokia. Joessa tapahtuu pienissä määrin myös luontaista lisääntymistä, mutta lisääntyminen on istutusten varassa. Kalastajat ja useat tutkijat ovat olleet sitä mieltä, että meritaimenen kannan vahvistumista on heikentänyt Kannuksen Korpelan kylällä oleva kahdeksan kunnan kuntayhtymän omistama Korpelan voimalaitos, koska taimen ei ole päässyt nousemaan lisääntymisalueille. Vesistön ajoittainen happamuus joen alaosilla on nykyisellään ongelma taimenen lisääntymiselle padon alapuolella. 

Kalatien rakentaminen sisältyi jo vuonna 1925 Korpelan Voimalle myönnettyyn padonrakennuslupaan, mikäli se katsottaisiin tarpeelliseksi. Voimalaitoksen mukaan kalatien rakennus ei ollut tarpeen, mutta syksyllä 2009 Korkein hallinto-oikeus velvoitti Korpelan Voiman rakentamaan kalatien. 300 metrin pituinen kalatie valmistui keväällä 2014 ja mahdollistaa kalojen kulun yläjuoksulle ensimmäistä kertaa yli 80 vuoteen. Sen on tarkoitus helpottaa osaltaan meritaimenen kutu-ongelmaa taimenen päästessä kutemaan joen yläosien pH-arvoiltaan neutraalimpaan ympäristöön.

Länsi-Suomen ympäristökeskus on hakenut Korkeimman hallinto-oikeuden velvoittamana ympäristölupavirastolta lupaa Lestijoen alaosan kalataloudelliseen kunnostukseen. Ympäristökeskus perustelee kunnostuksen tarpeellisuutta vuoden 1908 perkaussuunnitelmalla. Ympäristökeskus ei joidenkin tahojen mukaan kuitenkaan ole ottanut huomioon sitä, että perkaus jätettiin alajuoksun kohdalla lähes kokonaan toteuttamatta, kuten vuoden 1919 toimitusasiakirjasta ilmenee. Osa joen omistajista on lähettänyt asiasta huomautuksen ympäristölupavirastoon. Hankkeen kannattajat ihmettelevät kunnostuksen kohtaamaa vastustusta, koska koskien kunnostus ei heidän mielestään pelkästään palauta perattujen koskien luonnonmukaisuutta, vaan kunnostuksen yhteydessä tehtävä kutusoraikkojen puhdistus ja lisäys antaisi meritaimenelle paremmat kutumahdollisuudet joen alaosilla.

## Kalastus
Lestijokeen istutetaan kirjolohta, harjusta ja joen omaa meritaimenkantaa. Pyyntikokoisena istutetaan lähinnä kirjolohta. Lestijoessa on monia haasteellisia koskia niin perho- kuin virvelikalastajalle.

## Lähteet

## Aiheesta muualla

* Lestijoen melontareitti (kartta)
* www.ymparisto.fi – Lestijoki
Vuoden 1780 suuri hurrikaani

**Vuoden 1780 suurta hurrikaania** pidetään eniten uhreja vaatineena Atlantin trooppisena pyörremyrskynä. Yli 22&nbsp;000 ihmistä kuoli, kun myrsky pyyhkäisi Barbadoksen, Saint Lucian, Martiniquen, ja monien muiden Karibian läntisten saarten yli lokakuun 10. ja 16. päivien välillä. Merkittävä osa menehtyneistä oli brittien tai ranskalaisten sota-alusten miehistöä. Kymmenet merellä myrskyn aikana olleet kalastusalukset jäivät sille tielleen.

## Myrsky
Hurrikaani iski Karibialle Amerikan itsenäisyyssodan aikana ja verotti brittien ja ranskalaisten alueella olevia laivastoja rankalla kädellä. Brittiläisen amiraali George Rodneyn komentama laivasto, joka oli matkalla New Yorkista Länsi-Intian saaristoon, joutui hajalleen myrskyn voimasta. Saavuttuaan Barbadokselle amiraali Rodney havaitsi kahdeksan kahdestatoista sinne jättämästään aluksesta uponneen ja suuren osan niiden miehistöistä hukkuneen.

Sateet alkoivat Barbadoksella lokakuun 9. päivän 1780 jälkeisenä yönä. Tuuli yltyi myrskyksi 10. päivän iltapuolella ja palautui normaaliksi 11. päivän aamulla. Tuho oli kokonaisvaltaista ja suurta, että tapahtuman kuvauksessa alueella luultiin olleen myrskyn lisäksi myös maanjäristys. Saari oli kuin pyyhkäisty tasaiseksi, ”Yksikään puu tai talo ei jäänyt [paikalleen] seisomaan” ja ”tuuli oli niin kovaa, että se repi kuoren irti puista”.

St.Vincentin saarella tuho oli perinpohjaista, Kingstownissa 584 paikkakunnan 600 talosta tuhoutui. Grenadassa myrsky tuhosi 19 hollantilaista laivaa. St. Lucian saarella, jonne myrsky ehti 11. päivän vastaisena yönä, kuolonuhreja oli kuvauksen mukaan 6&nbsp;000 ja amiraali Rodneyn laivaston Port Castriesin satamaan jääneet alukset tuhoutuivat täysin.

Martiniquen saarella kuoli kuvauksen mukaan 9&nbsp;000 henkeä, joista 4&nbsp;000 Ranskan laivaston 40 aluksen uppoamisen johdosta. Merenpinta nousi kuvauksen mukaan esimerkiksi St. Pierressä 7,6 metriä (25 jalkaa), mikä tuhosi kaikki paikkakunnan talot. Dominican ja Guadeloupen saaret kärsivät suuria tuhoja 12. lokakuuta.

## Katso myös
* Luettelo merkittävistä trooppisista hirmumyrskyistä

## Lähteet

## Aiheesta muualla
* The Deadliest Atlantic Tropical Cyclones, 1492–1996, by Edward N. Rappaport and Jose Fernandez-Partagas
* Natural Disasters: Hurricanes, by Patrick J. Fitzpatrick, ABC-CLIO Inc. 1999,
Työväenyhdistys

**Työväenyhdistys** on järjestö, joka kuuluu työväenliikkeeseen paikallisena, alueellisena tai työpaikkakohtaisena järjestönä. Työväenyhdistykset ovat kuuluneet useimmiten poliittisiin työväenpuolueisiin, ei ammattiyhdistysliikkeeseen.

## Työväenyhdistykset Suomessa

Työväenyhdistyksiä perustettiin 1800-luvulla edistämään työntekijäin yhteistyötä, parantamaan oloja ja levittämään sivistystä. Suomen ensimmäinen työväenyhdistys oli Viktor Julius von Wrightin vuonna 1883 perustama Helsingin työväenyhdistys. Helsinkiin muodostui myöhemmin myös työväenyhdistysten keskusjohto. Samana vuonna perustettiin myös Vaasan työväenyhdistys. Vuonna 1886 perustettiin Oulun työväenseura ja vuotta myöhemmin Porin, Savonlinnan, Tampereen ja Turun työväenyhdistykset. Niiden alaisuuteen syntyi pian myös ammattiosastoja. Vuonna 1895 Suomessa oli jo yli 30 työväenyhdistystä. Näin syntynyttä porvarillista työväenliikettä kutsuttiin Viktor Julius von Wrightin mukaan wrightilaiseksi työväenliikkeeksi.               
 
1900-luvun vaihteessa Suomeen perustettiin yhä enemmän tehtaita, mikä synnytti uuden väestöryhmän, palkansaajat. Tämän ryhmän oikeuksia sekä etuisuuksia varten ryhdyttiin perustamaan ensin suurimpiin kaupunkeihin työväenyhdistyksiä ja järjestäytyminen levisi nopeasti kaikkialle maahan. 1900-luvun alussa työväentaloja pystytettiin Suomessa mittava määrä, moniin kuntiin ja pienempiinkin kyliin. Tampereen työväenyhdistys rakennutti Suomen ensimmäisen kivirakenteisen työväentalon, Puistotornin 1900-luvun alussa.
 
Suomen työväenyhdistykset perustivat ensimmäiseksi työväen valtuuskunnan, joka keskittyi ajamaan äänioikeuden saamista työväestölle, 10-tuntista työpäivää ja yleistä koulupakkoa sekä maksutonta kansakoulupohjaista kouluopetusta. Ohjelmassa oli myös irtolaisten kiinnittäminen maahan ja ammattientarkastajain määrän lisääminen.

Työväenyhdistysten edustajakokoukset (työväen edustajain kokoukset) olivat valtakunnallisia tapaamisia. Kolmannessa työväenedustajain kokouksessa Turussa 1899 perustettiin Suomen työväenpuolue, joka Forssan kokouksessa 1903 muutti nimensä Suomen sosiaalidemokraattiseksi puolueeksi.
 
1900-luvun alussa työväenliikkeestä tuli maassa merkittävä yhteiskunnallinen vaikuttaja. Työväenyhdistysten ohella maahan syntyi työväenliikkeen muodostamia kulttuurisia yhteisöjä, kuten työväen urheiluseurat (keskusliittoina TUL ja TUK), osuusliikkeet ja ammattiliitot.
Apella

**Apella** oli antiikin Spartan kansankokous, joka vastasi muiden kaupunkien *[[ekklesia]]a*. Kaikki yli 30-vuotiaat miespuoliset Spartan kansalaiset saivat osallistua apellan kokoukseen. Kokouksen puheenjohtajina toimivat aluksi Spartan kuninkaat, mutta myöhemmin tästä tuli eforien tehtävä. Apella valitsi vanhempien neuvoston jäsenet eliniäksi, nimitti virkamiehiä ja määräsi, kumpi kahdesta kuninkaasta oli sodassa ylipäällikkönä. Apellan jäsenillä ei ollut aloiteoikeutta, ja he eivät myöskään saaneet keskustella ehdotuksista. Apella pystyi joko hyväksymään tai hylkäämään huutoäänestyksellä vanhempien neuvoston sille tekemät esitykset. Vanhempien neuvostolla *[[gerusia]]lla* oli kuitenkin veto-oikeus apellan päätöksiin. 

## Lähteet
Kotitonttu

**Kotitonttu** voi tarkoittaa:

*kotitonttu eli kodinhaltija kansanperinteessä
*Kotitonttu fiktiivisessä Harry Potter -universumissa.
Texas Flood (albumi)

**Texas Flood** on blues rock -kitaristi ja laulaja Stevie Ray Vaughanin ja hänen yhtyeensä Double Troublen debyyttialbumi, joka julkaistiin 13. kesäkuuta 1983 Epic Recordsin kautta. 

## Kappaleet
#
#
#
#
#
#
#
#
#
#

## Kokoonpano
* Stevie Ray Vaughan – laulu, kitarat
* Chris Layton – rummut
* Tommy Shannon – basso
Kai-Veikko Vuoristo

**Kai-Veikko Vuoristo** (s. 13. toukokuuta 1933 Viitasaari) on suomalainen maantieteilijä, filosofian tohtori ja Helsingin kauppakorkeakoulun talousmaantieteen emeritusprofessori. Hän on toimittanut maantiedeaiheista tietokirjallisuutta sekä kirjoittanut kaunokirjallisen teoksen *Hankien kimallus*. Kirjailija Sari Vuoristo on Kai-Veikko Vuoriston tytär.

## Julkaisuja
* *Hankien kimallus*, Otava 1984
* *Missä pitkospuut päättyvät*, Gummerus 2007
* noin 20 oppikirjaa aiheista matkailu, poliittinen maantiede, suurtalousalueet ja yleinen aluemaantiede (peruskoulukirjat)

## Palkinnot
* Suomen Maantieteellisen Seuran Ragnar Hult -mitali

## Lähteet
Timo Peltomaa

**Timo Tapio Peltomaa** (s. 26. heinäkuuta 1968 Toijala) on suomalainen entinen jääkiekkoilija. Pelipaikaltaan hän oli laitahyökkääjä. Los Angeles Kings varasi Peltomaan NHL:ään 1988 varaustilaisuuden kahdeksannella kierroksella numerolla 154, mutta hän ei koskaan pelannut NHL:ssä. Suomen maajoukkueessa Peltomaa pelasi 89 maaottelua. Hän edusti Suomea talviolympialaisissa 1992 ja Kanada Cupissa 1991. Hän oli mukana myös vuosien 1991, 1992 ja 1993 MM-kisoissa. Vuonna 1992 Suomi saavutti ensimmäisen MM-mitalinsa voittamalla turnauksessa hopeaa.

## Pelaajaura
Peltomaa aloitti uransa SM-liigassa Tampereen Ilveksessä, jossa hän pelasi kaudet 1987–1995. Tämän jälkeen hän pelasi yhden kauden HPK:ssa, jonka jälkeen kiekkoili kaudet 1996–1998 Saksan DEL-liigassa, ensimmäisen kauden Frankfurt Lionsissa ja toisen Augsburger Panther. Seuraavaksi hän palasi SM-liigaan pelaten kauden Ilveksessä ja kauden 1999–2000 Rauman Lukossa. Kaudet 2000–2002 hän pelasi Ruotsissa Timrå IK:ssa, minkä jälkeen hän pelasi Ilveksessä uransa loppuun saakka kaudet 2002–2005. Peltomaa voitti Ilveksessä SM-liigan jäähykuninkuuden kaudella 1993–1994 118 minuutilla ja 2002–2003 125 jäähyminuutilla. Hän pelasi Ilveksessä numerolla 18 ja HPK:ssa numerolla 81.

Peltomaa nousi Ilveksessä 1980-luvun lopulla kannattajien suosioon räväkän pelityylinsä vuoksi ja olikin koko uransa pidetty pelaaja tamperelaisten keskuudessa. HPK-kaudellaan hänet valittiin fanien suosikkipelaajaksi. Myös Raumalla hän pelasi hyvän kauden vuosituhannen vaihteessa. ”Tinke” Peltomaan bravuuri oli jalkakikka, jota hän viljeli lähinnä hauskuuttakseen yleisöä. Myös hienoista läpiajoista ja rajuista tuuletuksista on jäänyt historiaan monia tarinoita. Peltomaa oli todellinen taistelija ja väriläiskä, mutta myös erittäin kova ja fyysinen voimahyökkääjä. Hän oli myös ensimmäisiä roolipelaajia Pentti Matikaisen silloisessa maajoukkueessa. Kolme maalia vuoden 1992 MM-kisoissa Ron Hextallin taakse toivat miehelle lempinimen ”Kanadan kaataja”.

## Pelaajauran jälkeen
Peliuransa jälkeen Peltomaa on toiminut Ilveksen juniorijoukkueiden apuvalmentajana vuodesta 2011 alkaen.

Peltomaa on jääkiekkoilun ohella toiminut muun muassa ravintolayrittäjänä sekä televisiokommentaattorina. Vuodesta 2008 on Peltomaa toiminut valokuvausalan yrityksen *Valokuvia Timo Peltomaa Oy* toimitusjohtajana. Yritys toimii Tampereen Lielahdessa.

Peltomaa osallistui vuonna 2012 MTV3:lla esitettyyn Mestareiden Mestarit kilpailuun sijoittuen neljänneksi.

Vuodesta 2020 alkaen Peltomaa on toiminut Ilveksen liigajoukkueen joukkueenjohtajana.

## Lähteet

## Aiheesta muualla
* 
* 
* Peltomaa ilves.comissa 
*Peltomaan tiedot Jääkiekkomuseon sivuilla.
Kenny Baker

**Kenneth George ”Kenny” Baker** (24. elokuuta 1934 Birmingham, Britannia – 13. elokuuta 2016 Manchester, Britannia oli englantilainen näyttelijä ja koomikko, joka esittää *[[Tähtien sota]]* -elokuvien R2-D2-droidin. *[[Jedin paluu]]ssa* Bakerilla oli rooli myös ewokina, joka varastaa keisarillisten joukkojen kiiturin.

Baker oli lyhytkasvuinen, ja ennen näyttelijän uraansa hän esiintyi sirkuksessa. Hän esiintyi kuudessa ensimmäisessä *Tähtien sota* -elokuvassa, Anthony Danielsin ohella ainoana. Vuodesta 1997 lähtien Baker teki omaa yhden miehen stand up -show’ta nimeltä *Kenny Baker*.

Baker oli naimisissa näyttelijä Eileen Bakerin kanssa vuodesta 1970 tämän kuolemaan vuoteen 1993 saakka. Heille syntyi kaksi lasta.

Baker kuoli elokuussa 2016 pitkälliseen sairauteen.

## Lähteet

## Aiheesta muualla
* 
* Kenny Bakerin viralliset kotisivut
Hevein

**Hevein** on suomalainen heavy metal -yhtye, joka yhdistelee musiikkiinsa klassisen musiikin piirteitä viulun ja sellon muodossa. Yhtyeen sellisti Max Lilja on Apocalyptican entinen jäsen.

## Jäsenet
* Juha Immonen – laulu
* Leif Hedström – kitara, taustalaulu
* Janne Jaakkola – bassokitara
* Toni Paananen – rummut
* Aino Piipari – viulu
* Max Lilja – sello

### Entiset jäsenet
* Tomi Koivunen – basso
* Dimitri Paile – laulu
* Alpo Oksaharju – rummut
* Otto Uotila – rummut

## Julkaisut
### Albumit
* 

### EP:t/Singlet

#Spineless – 4:44 (säv. Hevein, san. Hedström, Immonen )
#V – 4:44 (säv. Hevein, san. Hedsröm)
#Gentle Anarchy – 4:23 (säv. Hevein, san. Hedström, Immonen)
#NOR – 9:50 (säv. Hevein, san. Hedström, Immonen)

#iOta – 3:35 (säv., san. Hevein)
#Worth fighting for – 3:48 (säv., san. Hevein)

#As Far as the Eye Can See (edit) – 3:57 (säv., san. Hevein)
#WALK – 5:01 (säv., san. Pantera)
#As Far as the Eye Can See – 4:40 (säv., san. Hevein)

### Demot
* 
* 
* 
* 
*  (EP)

## Aiheesta muualla

* Heveinin kotisivu 
* 
* Hevein Encyclopaedia Metallumissa
Strömsholmin linna

**Strömsholmin linna** () sijaitsee Keski-Ruotsissa Västmanlandin läänissä. Tarkemmin ilmaistuna linna on entisen Kolbäckin pitäjän alueella Strömsholmin taajamassa nykyisessä Hallstahammarin kunnassa. Se on yksi Ruotsin kuninkaallisista linnoista. 

Ensimmäinen linna oli Kustaa Vaasan rakennuttama 1550-luvulla ja se toimi pohjana nykyiselle linnalle. Linna rakennettiin 1669–1674 kuningatar Hedvig Eleonooralle. Suunnittelusta vastasi arkkitehti Nicodemus Tessin vanhempi. 

Kellertävän linnan ulkopuoli edustaa barokkityyliä, kun taas sisustus on kustavilaista. Sisustuksesta vastasi arkkitehti Carl Fredrik Adelcrantz. Linna sisältää merkittävän kokoelman ruotsalaista maalaustaidetta 1600-luvulta. Linnan ylimmissä tiloissa sijaitsee kappeli, joka on rakennettu 1730-luvulla.

Vuodesta 1993 linna on ympäristöineen ollut Statens fastighetsverkin hallinnassa.

## Lähteet

## Aiheesta muualla

* Nationalmuseum: Strömsholms slott
Tullgarnin linna

**Tullgarnin linna** () sijaitsee Södertäljen kunnassa ja Södermanlandin maakunnassa Ruotsissa. Paikalla on sijainnut myös Sture-suvun 1500-luvulla rakennuttama linna, josta on jäljellä vain kellarin seiniä ja vaakunakivi. Magnus Julius De la Gardien omistuksessa vanha linna uudistettiin perusteellisesti 1720-luvulla. Linna edustaa uusklassismia.

De la Gardien pojan Ulrik Gustaf De la Gardien oli pakko myydä linna julkisessa huutokaupassa. Ruotsin kuninkaallisten kesäasuntona se toimi vuodesta 1772 vuoteen 1950. Se toimii edelleen Ruotsin kuninkaallisena linnana. Tullgarnin linna oli kuningas Kustaa V:n suosikkilinna. Kuningas yhdessä puolisonsa Victorian kanssa myös uudisti linnaa runsaasti otettuaan sen kesäasunnoksen vuonna 1881.

Linna on avoinna yleisölle kesäisin ja englantilainen puutarha ympärivuotisesti.

## Lähteet

## Aiheesta muualla

* Besök Tullgarns slott   
* Slottsguiden
Pulu (albumi)

**Pulu** on Ismo Alanko Säätiön debyyttialbumi, joka on julkaistu vuonna 1998. Vinyyliformaatissa albumi tuli myyntiin vuonna 2010.

Vuonna 1999 *Pulu* palkittiin Vuoden albumin Emma-palkinnolla.

## Kappaleet
# 
# 
# 
# 
# 
# 
# 
# 
# 
# 
# 

## Singlet

### Rakkaus on ruma sana
* Rakkaus on ruma sana

### Tuulipuvun tuolla puolen
* Tuulipuvun tuolla puolen
* Loppuvalssi elokuvasta 'Vaiennut kylä' [Tuulipuvun tuolla puolen-instrumentaali]

### Pulu
* Pulu [single edit]
* Lokki [Säätiön tapaan]

## Muusikot
* Ismo Alanko: laulu, kitara, piano, sello (6)
* Jussi Kinnunen: basso, laulu
* Teho Majamäki: vibrafoni, marimba, urut, lyömäsoittimet
* Kimmo Pohjonen: haitari, huuliharppu, laulu
* Marko Timonen: rummut, lyömäsoittimet
* Kari Kriikku: turkkilainen klarinetti (1, 11)
* Sanna Kurki-Suonio: laulu (5, 7, 10)
* Pemo Ojala: trumpetti (4)
* Jukka Orma: kitara (4, 6)

## Lähteet
Luonnossa

**Luonnossa** on Ismo Alanko Säätiön ensimmäinen live-albumi, ja järjestyksessään toinen albumi. Se julkaistiin vuonna 1999.

## Kokoonpano

*Ismo Alanko: laulu, kitara, piano
*Jussi Kinnunen: basso, laulu
*Samuli Laiho: kitara, laulu
*Teho Majamäki: lyömäsoittimet, marimba, vibrafoni, farfisa
*Kimmo Pohjonen: haitari, huuliharppu, laulu, sormipiano, harmonium
*Marko Timonen: rummut, lyömäsoittimet

### Muut

*Andy Snellman/Radiomafia: äänitys
*Heikki Savolainen, Ismo Alanko ja Heikki Iso-Ahola: miksaus (Seawolf Studio, Suomenlinna)

## Kappaleet
**CD 1**
# 
# 
# 
# 
# 
# 
# 
# 
# 
# 

**CD 2**
# 
# 
# 
# 
# 
# 
# 
# 
# 
# 
# 
#
Sisäinen solarium

__NOTOC__
**Sisäinen solarium** on Ismo Alanko Säätiön toinen studioalbumi. Se julkaistiin vuonna 2000.

Albumi nousi Suomen virallisen listan sijalle 1.

## Kappaleet
# 
# 
# 
# 
# 
# 
# 
# 
# 
# 
# 
# 
# 
# 

## Kokoonpano

### Yhtye
* Ismo Alanko – laulu, sello (12)
* Jussi Kinnunen – basso, laulu
* Samuli Laiho – kitarat, kielisoittimet
* Teho Majamäki – vibrafoni, marimba, putki, lyömäsoittimet
* Kimmo Pohjonen – haitari, huuliharppu, sormipianot, harmonium, laulu
* Marko Timonen – rummut, lyömäsoittimet

### Kuoro
* Ona Kamu
* Anna-Mari Kähärä
* Säde Rissanen
* Mia Simanainen
* Riikka Väyrynen

### Tuotanto
* Janne Haavisto – tuottaja, miksaaja
* Risto Hemmi – miksaaja
* Heikki Savolainen – äänittäjä, miksaaja (kappale 11, Seawolf Studios)
* Mika Jussila – masteroija (Finnvox)
* Tuula Lehtinen – kannen maalaus
* Kari – graafinen suunnittelu

## Singlet
* ”E-mail.internet.seksi.seksi.seksi”
* ”Sisäinen solarium”
# Sisäinen solarium [single edit]
# Tule tuli
# Sisäinen solarium [QuickTime-video]
* ”Tyhmää”
# Tyhmää
# Labra

## Arvostelut
* Soundi: 

## Lähteet
Ruotsin kuninkaalliset linnat

**Ruotsin kuninkaalliset linnat** ovat Ruotsin kruunun omaisuutta. Linnoja on yhteensä kymmenen kappaletta, ja ne ovat olennainen osa Ruotsin historiaa ja -kulttuuria. Ne sisältävät myös mittaamattoman arvokkaita taide- ja huonekalukokoelmia. Kaikki linnat sijaitsevat lähellä Tukholmaa ja Mälaren-järveä.

Linnoja ylläpitää *Ståthållarämbetet* yhdessä kiinteistöministeriön ja linnanarkkitehtien kanssa. 

Ruotsin kuninkaan tai muiden kuninkaallisten yksityisesti omistamia residenssejä, kuten esimerkiksi Öölannin Sollidenin linnaa, ei virallisesti lasketa kuninkaallisiksi linnoiksi.

Kuninkaalliset linnat Ruotsissa:

* Hagan linna
* Tukholman kuninkaanlinna
* Drottningholmin linna
* Gripsholmin linna
* Rosendalin linna
* Rosersbergin linna
* Strömsholmin linna
* Tullgarnin linna
* Ulriksdalin linna
* Kustaa III:n paviljonki
* Kiinalainen paviljonki

## Kuvia linnoista


File:Haga_slott_2008b.jpg|Hagan linna
File:Gripsholm.jpg|Gripsholmin linna
File:Rosendals_slott_4434.jpg|Rosendalin linna
File:Rosersberg_slott_huvudbyggnad.jpg|Rosersbergin linna
File:Strömsholms slott0.jpg|Strömsholmin linna
File:Tullgarn_slott.JPG|Tullgarnin linna
File:Ulriksdals_slott_väst_2011a.jpg|Ulriksdalin linna
File:Gustav_III_paviljong_maj_2010.jpg|Kustaa III:n paviljonki
File:Kina_slott_October_2016_01.jpg|Kiinalainen paviljonki


## Aiheesta muualla
* Ruotsin hovin viralliset sivut
Lasgo

**Lasgo** on belgialainen elektronista musiikkia tekevä yhtye, joka on perustettu vuonna 2000. Laulaja Evi Goffinin lisäksi yhtyeessä vaikuttavat tuottajat Peter Luts ja Dave McCullen. Lasgo on julkaissut kaksi albumia. Heidän läpimurtohittinsä oli ensimmäiseltä albumilta single "*Something*", joka nousi listoille monessa maassa, muun muassa Alankomaissa, Saksassa, Espanjassa, Isossa-Britanniassa ja Skotlannissa.

## Albumit
**[[Some Things]]* &nbsp;(2002)
**[[Far Away]]* &nbsp;(2005)
**[[Smile (Lasgon albumi)|Smile]]* &nbsp;(2009)

## Aiheesta muualla
* www.lasgo.be &ndash; viralliset sivut
* Dancevibes.be &ndash; haastattelu
Tomasz Kuszczak

**Tomasz Mirosław Kuszczak**  (s. 20. maaliskuuta 1982 Krosno Odrzańskie, Puola) on puolalainen jalkapallomaalivahti. Hän pelasi vuosina 2004–2019 Englannissa, jossa hän edusti West Bromwichia, Manchester Unitedia, Watfordia, Brightonia, Wolverhamptonia ja Birminghamia.

Kuszczak aloitti ammattilaisuransa puolalaisessa Śląsk Wrocław -seurassa. Sieltä Kuszczak siirtyi saksalaiseen alasarjajoukkueeseen, KFC Uerdingeniin. Kuszczak liittyi Saksan Bundesliigassa pelaavaan Hertha BSC Berliniin vuonna 2000 ja nousi seuran ykkösjoukkueeseen vuonna 2001 pelattuaan yhden vuoden reservijoukkueessa. Kuszczak ei kuitenkaan koskaan pelannut yhtään Bundesliigaottelua Herthassa ja vuonna 2004 hän liittyi Englannin Valioliigassa pelanneeseen West Bromwich Albioniin. Ensimmäisellä kaudellaan hän pelasi kolme Valioliigaottelua, mutta toisella kaudellaan hän nousi joukkueensa ykkösmaalivahdiksi ja pelasi 28 ottelua joukkueen pudotessa Mestaruussarjaan.

15. tammikuuta 2006 Kuszczak esti Wiganin ja WBA:n välisen ottelun viimeisellä minuutilla Jason Robertsin varmalta näyttäneen maalin. Tämän torjunnan valitsivat Ison-Britannian tv-kanava BBC:n Match of the Day -ohjelman katsojat kauden parhaaksi. 

Kuszczak siirtyi WBA:sta Manchester Unitediin 11. elokuuta 2006. Pelaajan rekisteröinnistä aiheutuneista ongelmista johtuen seurat sopivat, että Kuszczak pelasi ensimmäisen kauden Manchesterissa lainalla. Manchester United antoi West Bromwichille rahan lisäksi maalivahti Luke Steelen ja puolustaja Paul McShanen. 2. heinäkuuta 2007 Manchester United ilmoitti, että Kuszczakin siirrosta on tullut pysyvä. Manchester Unitedissa puolalainen toimi lähinnä varamaalivahtina paikkaamassa Edwin van der Saria. Kuszczak torjui ensimmäisessä pelissään Arsenalin Gilberto Silvan rangaistuspotkun.

Kuszczak on pelannut Puolan maajoukkueessa 11 ottelua ja hänestä odotettiin Jerzy Dudekin manttelinperijää maajoukkueeseen. Hän pelasi ensi kerran Puolan paidassa 11. joulukuuta 2003, jolloin hän pelasi nollapelin Maltaa vastaan. Jo sitä ennen hän oli pelannut lukuisia juniorimaaotteluita.

Kuszczak sai kyseenalaista mainetta Puolan ja Kolumbian välisessä ystävyysottelussa 30. toukokuuta 2006: Kuszczak ei saanut kiinni Kolumbian maalivahdin Neco Martínezin omalta rangaistusalueelta potkaisemaa palloa ja näin Martínezista tuli yksi harvoista maalin tehneistä jalkapallomaalivahdeista. Tämän ottelun jälkeen Kuszczak ei paljoa enää päässytkään pelaamaan Puolan maajoukkueessa, vaan hänen paikkansa vei Artur Boruc. Kuszczak oli kuitenkin varamaalivahtina mukana Saksan MM-kisoissa kesällä 2006.

## Saavutukset
### Manchester United
* Englannin Valioliiga: 2007, 2008, 2009
* FA Community Shield: 2007
* Mestarien liiga: 2008

## Lähteet
* 
* 

### Viitteet

## Aiheesta muualla
*Kuszczak Puolan jalkapalloliiton sivuilla  
*Kuszczakin torjunta Wigania vastaan
*Kuszczakin haparointi johtaa Neco Martínezin maaliin
Pekka Kainu

**Pekka Kainu** (s. 20. joulukuuta 1979 Veteli) on uransa lopettanut suomalainen jalkapalloilija. Hän oli pelipaikaltaan oikea laitahyökkääjä.

Kainu on Vetelin Urheilijoiden kasvatti. Hän teki ensiesiintymisensä seuran edustusjoukkueessa Keski-Pohjanmaan Nelosessa 17-vuotiaana kaudella 1997. Kainu pelasi joukkueessa kolmen kauden ajan ja saavutti sarjavoiton viimeisenä vuotenaan. Hän ei kuitenkaan jatkanut VetU:ssa vaan siirtyi Kakkosessa pelanneen Kokkolan Pallo-Veikkojen riveihin. Kainu oli molemmilla kausillaan joukkueensa paras maalintekijä ja kaudeksi 2002 hän teki sopimuksen toisen kokkolalaisjoukkueen, sarjatasoa ylempänä pelanneen Gamlakarleby Bollklubbin kanssa.

Kahden Ykkösessä pelatun kauden jälkeen hän siirtyi Veikkausliigaan nousseeseen Tornion Palloon. Pääsarjadebyyttinsä Kainu pelasi 7. toukokuuta 2004 vierasottelussa FC Lahtea vastaan. Seurahistoriansa ensimmäistä kautta pääsarjatasolla pelannut TP-47 sijoittui kymmenenneksi ja Kainu oli yhdeksällä maalillaan joukkueensa paras maalintekijä yhdessä Keijo Huuskon kanssa. Seuraavalla kaudella hän oli TP-47:n tehokkain pelaaja seitsemällä maalillaan ja neljällä syötöllään, mutta kausi päättyi putoamiseen joukkueen jäädessä viimeiselle sijalle. Kaudeksi 2006 Kainu teki sopimuksen Veikkausliiga-joukkue FC Lahden kanssa. Edustettuaan FC Lahtea kolme vuotta hän siirtyi Vaasan Palloseuraan kaudeksi 2009.

Kainu pelasi seitsemän kautta Veikkausliigassa, kunnes palasi Ykköseen joulukuussa 2010 kahden vuoden sopimuksella Oulun Palloseuran kanssa. Yhteensä hän esiintyi pääsarjatasolla 164 ottelussa ja teki niissä 33 maalia.

Kainu on pelannut kaksi maaottelua Suomen futsalmaajoukkueessa.

## Lähteet
Álvaro de Mendaña de Neira

**Álvaro de Mendaña de Neira** (1541 Congosto – 18. lokakuuta 1595 Santa Cruz, Salomonsaaret) oli espanjalainen merenkulkija ja löytöretkeilijä. Hän lähti vuonna 1567 etsimään Terra Australista. Vaikka päämäärää ei saavutettu, hän löysi matkoillaan muun muassa Marquesassaaret ja Tuvalun. Mendaña de Neira vieraili myös Salomonsaarilla, joilla hän kuoli vuonna 1595.

## Aiheesta muualla
* Descubridores de Oceanía. Alvaro de Mendaña y Neira Lyhyt elämäkerta postimerkin julkistamisen yhteydessä
Protoindoeurooppalaiset

**Protoindoeurooppalaisilla** (**kantaindoeurooppalaiset**) tarkoitetaan indoeurooppalaisen kantakielen hypoteettisia puhujia, esihistoriallista väestöä kuparikaudella noin 4000 eaa. 

Kaikki jollain tavalla vahvat tiedot indoeurooppalaisista perustuvat ensisijaisesti vertailevaan kielitieteeseen ja toissijaisesti arkeologiaan. Indoeurooppalainen kielikunta, kuten monet muutkin kielikunnat, ei ole geneettisesti yhtenäinen kokonaisuus, eivätkä sellainen välttämättä olleet protoindoeurooppalaisetkaan. Seuraavat käsitykset on laajasti hyväksytty, mutta nekin ovat rekonstruktioihin perustuvia hypoteeseja.

Kantaindoeurooppalaiset olivat patrilineaarinen yhteisö, luultavasti puolipaimentolaisia, jotka saivat elantonsa karjan- ja lampaidenkasvatuksesta. Heillä oli hevosia ja naudalla oli tärkeä rooli niin uskonnossa, mytologiassa kuin käytännön elämässä. Heillä oli monijumalainen uskonto, jossa keskeistä olivat uhrausriitit ja jota luultavasti johti pappiskasti. Kurgaanihypoteesin mukaan vainajat haudattiin maakumpuihin. Tärkeät henkilöt haudattiin omaisuutensa ja mahdollisesti myös palvelijoidensa ja vaimojensa kanssa (ihmisuhrit). 

Indoeurooppalaisilla on todisteita sakraalisesta kuninkuudesta, joka antaa olettaa, että heimopäällikkö oli samalla ylipappi. Monet indoeurooppalaiset kansat tuntevat jaon kolmeen luokkaan: papistoon, sotureihin ja talonpoikiin. Georges Dumézil on olettanut jaon olleen alkuindoeurooppalainen. Mikäli erillinen soturiluokka oli, se luultavasti käsitti naimattomia nuoria miehiä. Useiden indoeurooppalaisten kansojen initiaatioriitit antavat olettaa, että soturiluokka identifioi itsensä susiin tai koiriin.

Teknologisesti rekonstruktiot viittaavat varhaiseen pronssikauteen: pronssia käytettiin työkaluihin ja aseisiin. Hopea ja kulta olivat tunnettuja. Lampaita pidettiin villan takia ja kudontaa harjoitettiin kankaiden tuottamiseen. Pyörä oli tunnettu, ja sitä käytettiin ainakin härkävetoisissa vaunuissa, ja myöhempi kantaindoeurooppalainen sotaväki on saattanut käyttää myös hevosten vetämiä vaunuja. 

## Katso myös

* Indoeuropeistiikka
* Indoeurooppalaiset kielet
Ving Rhames

**Irving ”Ving” Rhames** (s. 12. toukokuuta 1959) on yhdysvaltalainen näyttelijä. 

Rhames syntyi New Yorkissa ja kasvoi Harlemissa. Hän oli koulussa hyvä oppilas, ja menestys opinnoissa piti hänet poissa kaduilta, toisin kuin muut kaverit. Rhames suoritti lukion New York High School of Performing Artsissa, opiskeli näyttämötaidetta Juilliardissa ja aloitti uransa New Yorkissa teatterissa. Hänen ensimmäinen näytelmänsä Broadwaylla oli nimeltään *The Winter Boys* vuonna 1984.

Los Angelesissa asuvalla Rhamesilla on kolme lasta avioliitosta Deborah Reedin kanssa. He menivät naimisiin vuonna 2000. Sitä ennen Rhames oli ollut kertaalleen naimisissa.

## Valikoitu filmografia
**[[Seis! Tai mamma ampuu]]* (1992) 
**[[Pulp Fiction – Tarinoita väkivallasta]]* (1994)
**[[Vaarallinen tehtävä]]* (1996)
**[[Striptease (elokuva)|Striptease]]* (1996)
**[[Rosewood (elokuva)|Rosewood]]* (1997)
**[[Con Air – lento vapauteen]]* (1997)
**[[Vaarallinen tehtävä II]]* (2000)
**[[Teräskehä]]* (2001)
**[[Dark Blue (elokuva)|Dark Blue]]* (2003)
**[[Kuolleiden aamunkoitto]]* (2004)
**[[Kojak]]* (televisiosarja, 2005)
**[[Prison Block]]* (2005)
**[[Vaarallinen tehtävä III]]* (2006)
**[[Idlewild (elokuva)|Idlewild]]* (2006)
**[[King of the Avenue]]* (2007)
**[[3/5 of a Man]]* (2007)
**[[The Animal: Prison Block II]]* (2008)
**[[Phantom Punch]]* (2008)
**[[Saving God]]* (2008)
**[[The Tournament - tappava turnaus]]* (2009)
**[[The Wrath of Cain]]* (2010)
**[[Piraija (vuoden 2010 elokuva)|Piraija]]* (2010)
***' (cameo, 2011)
*''[[Piranha 3DD]]'' (2012)
*''[[Monday Mornings]]'' (televisiosarja, 2014)
*''[[Guardians of the Galaxy Vol. 2]]'' (cameo, 2017)
***' (2015)
**[[Call of Duty: WWII]]* (videopeli, 2017)
***' (2018)
***' (2023)
*** (2025)

## Aiheesta muualla
* 
*
Lennart Carleson

**Lennart Carleson** (s. 1928) on ruotsalainen matematiikan emeritusprofessori Kungliga tekniska högskolanissa. Hän on tutkinut muun muassa Fourier-muunnoksia ja todistanut Carlesonin koronalauseen (1962).

Lennart Carleson sai Abelin palkinnon vuonna 2006. Hän on saanut Wolfin palkinnon matematiikassa John G. Thompsonin kanssa vuonna 1992. Vuosina 1979–1982 Carleson toimi matemaatikkojen kansalaisjärjestön *[[International Mathematical Union]]in* (IMU) puheenjohtajana. Hänet kutsuttiin Suomen Tiedeseuran ulkomaiseksi jäseneksi vuonna 1980. Hän on ollut Academia Europæan jäsen vuodesta 1993.

## Lähteet
Stella Polaris

**Stella Polaris** voi tarkoittaa seuraavia asioita:

* Pohjantähti
* Operaatio Stella Polaris, sotilasoperaatio
* Stella Polaris, suomalainen improvisaatioteatteri
* *[[Stella Polaris (albumi)|Stella Polaris]]*, Goatmoonin albumi vuodelta 2017
* Stella Polaris, suomalainen muodostelmaluistelujoukkue, SM-juniorit, Oulu
Marlon Harewood

**Marlon Harewood** (s. 25. elokuuta 1979 Hampstead, Lontoo, Englanti) on englantilainen jalkapalloilija, joka pelaa Englannin mestaruussarjaa Hartlepoolissa.

Harewood pelasi Nottingham Forestissa vuodesta 1996 lähtien. Vuonna 1998 hän oli lainassa Valkeakoskella FC Hakassa, missä hän voitti sekä Veikkausliigan mestaruuden että Suomen Cupin. Vuonna 1999 hän oli lainassa Ipswichissä. Nottinghamista Harewood siirtyi West Hamiin 500&nbsp;000 punnalla marraskuussa 2003. Vuonna 2007 hän siirtyi Aston Villaan. Vuonna 2010 hän liittyi Blackpooliin. Harewood teki kaksi maalia Blackpoolin Valioliiga-debyytissä Wiganin verkkoon. Heinäkuussa 2011 hän siirtyi kiinalaiseen Guangzhou R&F:ään, josta palasi jo tammikuussa 2012 tuttuun Nottingham Forestiin. Tammikuussa 2014 hän siirtyi 
Hartlepool Unitediin pelattuaan sitä ennen myös Barnsleyssä ja Bristol Cityssä. 

## Lähteet
* Marlon Harewood Soccerbase.com-tietokannassa  
*
Antti Siirala

**Antti Aleksi Siirala** (s. 16. toukokuuta 1979 Helsinki) on suomalainen pianisti, joka on tunnettu erityisesti Brahms- ja Beethoven-esityksistään. Hän on levyttänyt Brahmsin 3. pianosonaatin op. 5 f-molli ja valssit op. 39 sekä eri säveltäjien Schubert-sovituksia. Sekä Brahms- että Schubert-levytykset valittiin ”Editors choice” -levytyksiksi arvostetussa Gramophone-lehdessä. Siirala on opiskellut Sibelius-Akatemiassa muun muassa Hui-Ying Liu-Tawaststjernan, professori Matti Raekallion ja professori Ivari Iljan johdolla. Siirala valmistui musiikin maisteriksi keväällä 2003.

Antti Siiralan uralle on mahtunut monta kansainvälisen pianokilpailun voittoa: Beethoven-kilpailun voitto 1997, Lontoon pianokilpailun voitto 2000, Dublinin pianokilpailun voitto 2003 ja Leedsin pianokilpailun voitto 2003. Hän oli Beethoven-kilpailun nuorin osanottaja ja hänelle myönnettiin erikoispalkinto parhaasta myöhäissonaatin (Hammerklavier) esityksestä. Hän oli Dublinin kilpailun historiassa ensimmäinen pianisti, jonka kohdalla tuomaristo on ollut yksimielinen ja sai lisäksi palkinnon parhaasta Mozart-esityksestä. Hän voitti Leedsin kilpailussa myös yleisöäänestyksen.

Siirala on esiintynyt monissa kuuluisissa musiikkisaleissa. Näihin lukeutuvat Wienin Musikverein ja Konzerthaus, Lontoon Queen Elizabeth Hall ja Wigmore Hall, Milanon Sala Verdi, Münchenin Herkulessaal ja Pietarin Filharmonia. Siirala on myös esiintynyt säännöllisesti monilla festivaaleilla kuten Roque d´Anthonerin ja Ruhrin pianofestivaaleilla, Marlboro-festivaaleilla ja Dusznikin Frédéric Chopin -festivaaleilla.

Hän on myös esiintynyt monien kuuluisien kapellimestarien kuten Neeme Järven, Esa-Pekka Salosen, Jukka-Pekka Sarasteen, Sakari Oramon, Osmo Vänskän, Eri Klasin ja Mikko Franckin johdolla sekä muun muassa Birminghamin ja Detroitin sinfoniaorkesterin, Krakovan ja Varsovan filharmonisen orkesterin, Hallé Orchestran, Kymi Sinfoniettan, Tapiola Sinfoniettan, RSO:n, Belgian kansallisorkesterin, English Chamber Orchestran sekä Wienin kamariorkesterin solistina.

Antti Siirala toimi 2007–2008 maailmankuulun Juilliard School of Musicin pianonsoiton assistenttina. Hän työskenteli vuodesta 2013 Saksassa professorina Hochschule für Musik und Theater Münchenissä. Taideyliopiston Sibelius-Akatemian pianomusiikin professorina Siirala aloittaa elokuun alussa 2021.

Antti Siirala on Tuomas Holopaisen pikkuserkku, ja hänellä on paljon muitakin muusikkosukulaisia. Hänen vanhempansa ovat viulisti Merit Palas ja pianisti Jussi Siirala.

## Levytyksiä
* Schubert-transkriptioita: Godowsky, Liszt, Prokofjev, Busoni. Naxos 8.555997 (2003)
* Brahms: Sonaatti f-molli; 16 valssia. Ondine ODE 1044-2 (2004)

## Lähteet
Malesian Grand Prix

**Malesian Grand Prix** oli Malesiassa järjestetty Formula 1 -sarjan osakilpailu.

Malesian Grand Prix ajettiin modernilla Hermann Tilken suunnittelemalla Sepang International Circuit -moottoriradalla noin 40 kilometrin päässä Kuala Lumpurista. Se järjestettiin ensimmäisen kerran vuonna 1999 ja viimeisen kerran vuonna 2017. Kilpailun erikoisuutena oli kostean kuuma, mutta vaihteleva sää.

Ensimmäisen Malesian GP:n voitti Ferrarilla ajanut Eddie Irvine. Kimi Räikkönen ajoi vuoden 2003 kilpailussa Formula 1 -uransa ensimmäiseen voittoon.

## Tilastot
### Voittajat

## Eniten...
### Voittoja
* 1. Sebastian Vettel (4)
* 2. Michael Schumacher ja Fernando Alonso (3)
* 4. Kimi Räikkönen (2)

### Paalupaikkoja
* 1. Michael Schumacher ja Lewis Hamilton (5)
* 3. Fernando Alonso, Felipe Massa, Sebastian Vettel (2)
* 6. Giancarlo Fisichella, Jenson Button ja Mark Webber (1)

### Nopeimpia kierroksia
* 1. Mika Häkkinen, Michael Schumacher, Juan Pablo Montoya, Mark Webber, Kimi Räikkönen, Lewis Hamilton ja Nico Rosberg (2)
* 8. Fernando Alonso, Nick Heidfeld, Jenson Button, Sergio Pérez ja Sebastian Vettel (1)

## Lähteet

## Aiheesta muualla
Lesothosaurus

**Lesothosaurus** (nimen merkitys: ”Lesothon matelija”) on sukupuuttoon kuollut dinosaurussuku, joka eli varhaisjurakaudella noin 190 miljoonaa vuotta sitten Afrikan etäläosissa.

## Kuvaus

*Lesothosaurus* oli pienikokoinen dinosaurus, se oli vain noin metrin pitkä. Sillä oli pitkät takaraajat, joiden ansiosta se oli varsin nopea juoksija. Pitkä häntä tasapainotti juoksua. Eturaajat olivat varsin lyhyet. *Lesothosaurus* käytti ravintonaan lehtiä ja muuta kasvillisuutta. Se pystyi pureskelemaan sitkeitä lehtiä nuolenkärkiä muistuttavilla hampaillaan ja leikata kasveja pienellä terävällä nokkallaan. *Lesothosauruksella* oli myös suuret silmät.

## Luokittelu
*Lesothosaurus* luokiteltiin alun perin ornitopodeihin, mutta nykyään sitä pidetään basaalisena eli ”primitiivisenä” linnunlantioisten tai Neornithischia-ryhmän edustajana. Vaihtoehtoisesti se saattoi olla basaalinen tyreofori. *Fabrosaurus*, eräs toinen pieni dinosaurus, muistutti paljon *Lesothosaurusta*, ja jotkut tutkijat uskovat näiden kuuluvan samaan sukuun. Asiasta ei kuitenkaan voida saada varmuutta, sillä *Fabrosaurus* tunnetaan liian niukista jäänteistä, vain leukaluusta ja muutamasta hampaasta. Jos ne kuuluvat samaan sukuun, sukua pitäisi kutsua *Fabrosaurukseksi*, sillä se nimettiin ensin, vuonna 1964. Vuonna 2005 nimetty *Stormbergia* saattaa olla täysikasvuinen *Lesothosaurus*.

## Lähteet
Ichthyosaurus

**Ichthyosaurus** (joka tarkoittaa kalaliskoa) eli triaskautisissa merissä noin 210 miljoonaa vuotta sitten. Se muistutti nykyisiä delfiinejä, mutta oli matelija. Kuten delfiinien, senkin piti käydä pinnalla haukkaamassa happea. Kalojen tapaan ichthyosauruksellakaan ei ollut kaulaa, mikä teki ruumiista virtaviivaisemman. Tasapainossa pysymistä varten sillä oli selkäevä ja leveä pyrstö. *Ichthyosauruksella* oli pitkä leuka, joka oli täynnä teräviä hampaita, joilla se on saalistanut ravintoaan: kaloja, katkarapuja, nilviäisiä ja mustekaloja. Joidenkin fossiilien vatsasta on löytynyt jopa lentäviä pterosauruksia. *Ichthyosaurus* kasvoi noin kahden metrin mittaiseksi.

## Lähteet
Joni Leponiemi

**Joni Leponiemi** (s. 1974) on suomalainen näyttelijä, joka tehnyt rooleja suomalaisissa elokuvissa ja televisiosarjoissa sekä erilaisissa teattereissa ja musikaaleissa. Kesällä 2006 hän näytteli Jämsän HimosTeatterin musiikkinäytelmässä *Reteesti vaan*, jossa hän esitti Irwin Goodmania. Hänet tunnetaan roolistaan Petri Veijalaisena *[[Salatut elämät|Salatuissa elämissä]]* vuosina 1999, 2000, 2002 ja 2003. Hän näytteli vuonna 2003 *[[Tonttu Toljanterin joulumieli]]* -elokuvassa Kyyjärven osaston partiotonttu Korvasta. Vuonna 2009 hän juonsi Yle TV1:lle ohjelmaa *Virsistä viisi*. Näytäntökaudella 2013–2014 Leponiemi on ollut kiinnitettynä Jyväskylän kaupunginteatteriin, ja esiintynyt muun muassa näytelmissä *Shrek* ja *Tarpeettomia ihmisiä*. Kesällä 2014 Leponiemi näyttelee jälleen Jämsän HimosTeatterissa musiikkinäytelmässä *Doris ja Laulumies*, jossa kuullaan J. Karjalaisen musiikkia.

## Filmografia
### Elokuvat

### Televisiosarjat

## Lähteet

## Aiheesta muualla
* 
*
Javier Cercas

**Javier Cercas** (s. 1962 Ibahernando, Cáceresin maakunta, Espanja) on espanjalainen kirjailija. Hän on toiminut espanjalaisen kirjallisuuden professorina Gironan yliopistossa vuodesta 1989, sekä työskennellyt 1980-luvulla kaksi vuotta luennoitsijana Illinoisin yliopistossa Urbana-Champaignissa, Yhdysvalloissa. Cercas myös kirjoittaa usein Espanjan laajalevikkisimpiin sanomalehtiin kuuluvan *[[El País]]in* katalaaninkieliseen painokseen ja sunnuntailiitteeseen.

Cercasin ensimmäinen teos oli vuonna 1987 julkaistu novellikokoelma *El móvil*, mutta kuuluisuuteen hän nousi vasta vuoden 2001 menestysromaanillaan *Soldados de Salamina*. Espanjan sisällissotaan liittyvä romaani ilmestyi suomeksi nimellä *Salamiin soturit* vuonna 2003. Romaanista on myös tehty elokuvafilmatisointi, joka sai kahdeksan Goya-ehdokkuutta ja palkittiin parhaasta kuvauksesta. *La velocidad de la luz* suomennettiin vuonna 2007 nimellä *Valon nopeus*.

## Teokset
* El móvil (1987)
* La obra literaria de Gonzalo Suárez (1994)
* El inquilino (1989)
* El vientre de la ballena (1997)
* Una buena temporada (1998)
* Relatos reales (2000)
* Salamiin soturit (*Soldados de Salamina*, 2001)
* Valon nopeus (*La velocidad de la luz*, 2005)

## Aiheesta muualla
*
Champagne Supernova

**Champagne Supernova** on rock-yhtye Oasiksen kappale ja single. Single julkaistiin 13. toukokuuta 1996 ainoastaan Australiassa ja Yhdysvalloissa. Merkittävin listasijoitus oli Australian singlelistan sija 26. Singlellä on kappaleen alkuperäinen ja hieman lyhyempi radio edit -versio sekä b-puolena debyyttialbumilta *[[Definitely Maybe]]* poimittu *Slide Away*. Champagne Supernova -raidalla vierailee kitarassa Paul Weller. 

## Kappaleet

Kaikki kappaleet kirjoittanut Noel Gallagher, ellei toisin mainita.

*CD 663344 1
#"Champagne Supernova" (Radio Edit) - 5:08
#"Champagne Supernova" (Albumi Versio) - 7:31
#"Slide Away" - 6:29

## Aiheesta muualla
* Oasis - Champagne Supernova (Official Video) YouTubessa